  Виталий Пронин Шаркан ёросысь Пороз гуртысь "Пукон коркалэн" кивалтӥсез Эмма Корепанова (бур палысез) но Серафима Серебрякова (паллян палысез).Кемалась ик ӧвӧл Пороз гуртысьтымы «Пукон коркаямы» вуылӥзы Финляндиысь  пенсионеръёс.Фин шаерысь пӧртэм сэрегъёсысь 11 пенсионеръёс куноязы ёросысьтымы Зар.-Вишур гуртын, пӧлазы 4 пиосмуртъёс вал. Шаерамы вуылӥллям соос гурт туризм программая. Улӥллям нимаз-нимаз семьяосын, тодматскиллям гуртоослэн улэм-вылэменызы, ужаменызы. Соослы возьматӥллям чечы кысконэз но, скал кысконэз но.Шарканэ вуылыса, пыраллям керттӥськон фабрикае, черке, Тол Бабайлэн улон интыеныз тодматскиллям. Нунал ӵоже жадемзэс веськатӥзы «Пукон коркаямы» -  кошкемзы ик уг поты ни вал. Ог-огмес валаны юрттӥз школаямы дышетскем, али Финляндиын улӥсь Светлана Едыгаровалэн удмурт кылэз дышетэм студентэз Симо. Куноосмес кырӟанъёсын пумитамы, куиськыны но дышетскизы, пӧсь гур азьын табань пыжимы. Куд-огез гуре ик пырыны дасесь вал, фотографировать карыкузы. Варсен кумышкаен но утялтӥм, сябась! карыса. Тодӥмы, фин сямен «сябась» «кипиш» шуэм луэ.Дорамы ветлэм куноос, котькудӥз весь пырыез кияз возьыса,  шуныт мылкыдзэс огъя весе сузьйизы.Серафима Серебрякова.     Шаркан ёрос, Пороз гурт Туспуктӥз А. Горбунов Теги: арлыдоос пуконкорка Шарканёрос  